24.2.2022
Euroopa Liidu Teataja
ET
L 45/1523 KOMISJON ETTEVALMISTAVAD MEETMED
PEATÜKK PA 01 — TEADUS JA INNOVATSIOON (jätkub) PA 01 22
(jätkub)
PA 01 22 02
Ettevalmistav meede – Euroopa idufirmad 2.0 – Euroopa idufirmade majanduse viimine järgmisele tasemele andmepõhiste teadmiste, teadusuuringute ja ürituste kaudu Arvandmed (Liigendatud assigneeringud) Assigneeringud 2022 Kulukohustus
Assigneeringud 2021
Makse
1 000 000
Kulukohustus
Makse
Täitumine 2020 Kulukohustus
Makse
250 000
Märkused Platvorm toetab andmepõhist poliitikakujundamist piirkondlikul, riiklikul ja Euroopa tasandil, pakkudes usaldusväärset makrotasandi teavet erinevate idufirmade ökosüsteemide kasvupotentsiaali kohta.
Platvorm on seda teavet juba andnud ning sellest saab oluline vahend, et jälgida edusamme näiteks hiljutises komisjoni teatises „Digikompass 2030“ (COM(2021)0018) seatud eesmärkide saavutamisel ning ELi idufirmade riikide standardi mõju, mille on praeguse seisuga vastu võtnud 25 ELi liikmesriiki.
"Euroopa idufirmad 2.0" toetaks järelmeetmena platvormi konsolideerimist ja selle muutumist isemajandavaks ressursiks, mis on poliitikakujundajatele ning teistele era- ja avaliku sektori tehnoloogia ökosüsteemide valdajatele keskpikas ja pikas perspektiivis kättesaadav.
Idu- ja kasvufirmad on Euroopa tulevase majanduse ja ühiskonna jaoks võtmetähtsusega.
Neist on saanud uute ja kvaliteetsete töökohtade oluline looja ning oma 10 % kasvutempoga aastas on nad kõige kiiremini ja vastupidavamalt kasvav töökohtade kasvumootor.
Tehnoloogilistes idufirmades töötab praeguse seisuga kogu Euroopas kaks miljonit inimest ja 2025. aastaks peaks nende arv kasvama 3,2 miljonini.
Idu- ja kasvufirmadel on tõestatud suutlikkus arendada läbimurdelisi uuendusi, mis vastavad tegelikele vajadustele, luua uusi töökohti ja koostoimet Euroopa tugevate traditsiooniliste tööstusharudega.
Rolli, mida idufirmad võivad etendada praegusest kriisist taastumisel ning rohe- ja digipöörde kiirendamisel, ei tohi alahinnata.
PA 01 22 03
Ettevalmistav meede – Uue Euroopa Bauhausi teadmushalduse platvorm Arvandmed (Liigendatud assigneeringud) Assigneeringud 2022 Kulukohustus
2 000 000
Assigneeringud 2021
Makse
Kulukohustus
Makse
Täitumine 2020 Kulukohustus
Makse
500 000
Märkused Algatus „Uus Euroopa Bauhaus“, mille president Usula von der Leyen kuulutas välja oma 2020. aasta kõnes olukorrast Euroopa Liidus, on keskkonnaalane, majanduslik, sotsiaalne ja kultuuriline projekt, mille eesmärk on ühendada kestlikkus, investeeringud, taskukohasus, juurdepääsetavus ja disain, et aidata saavutada Euroopa rohelise kokkuleppe eesmärgid ja selle üldeesmärk, et Euroopa Liidust saaks 2050. aastaks maailma esimene kliimaneutraalne piirkond.
Väärtused ja idee.
Algatuse „Uus Euroopa Bauhaus“ põhiväärtused on kestlikkus, esteetika ja kaasavus.
Selle eesmärk on töötada välja interdistsiplinaarne raamistik, et rohepööret toetada, hõlbustada ja kiirendada, ühendades kestlikkuse, innovatsiooni, ringluse ja kogemuste kvaliteedi, sealhulgas esteetika.
See raamistik hõlmab tööstus-, haridus-, kunsti- ja kultuurivaldkondi, mis loovad sidemeid ühelt poolt teaduse, teadusuuringute, tehnoloogia ja ettevõtete ning teiselt poolt kultuuri, arhitektuuri, kunsti ja disaini vahel.
Samuti aitab see edendada sotsiaalset kaasamist, sealhulgas taskukohasust ja juurdepääsetavust.
Kokkuvõttes on uue Euroopa Bauhausi ülesanne leida ühisloome kaudu uuenduslikke, loomingulisi ja sobivaid lahendusi keerukatele ühiskondlikele probleemidele (hoonetes ja mujal).